**Se năruie o lume**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se năruie o lume

...

Se năruie o lume din lipsă de lumină,

Se năruie popoare, popor după popor,

Cum lovește vântul smulgînd din rădăcină,

Copacii plini de viață, ce cad apoi și mor.

Se năruie o lume ajunsă în ruină!

...

Ochiul ce privește, clipește de plăcere

Cum libertatea-i prinsă și pusă la pământ,

Cum lumea este smulsă din ziduri cu putere

Și-nchisă-n întuneric, departe de Cuvânt.

Și omenirea-ntreagă privește în tăcere!

...

Luată cu arcanul, lumea-i prizonieră,

La ușa închisorii s-a pus zăvorul gros,

De undeva din beznă apare-o nouă eră,

Ce umblă printre oameni fără Iisus Hristos.

Se năruie în beznă o lume efemeră!